129 



Flokke, jeg har set, var paa omkring en Snes. Tiden, hvor 

 den høres paa Foraarstrækket, er April; 11914 fløj en Del over 

 om Aftenen 31 Marts, medens jeg allerede 21 Marts havde set 

 nogle paa Drejø; endnu i første Halvdel af Maj kan nogle ses 

 og høres. Arten hører til dem, der indleder Efteraarstrækket ; 

 i 1911 og 1917 hørte jeg den allerede 2G Jmii; i Juli — August 

 ses de ret hyppigt; enkelte Aar træffes nogle i September; 

 17 Oktober 1913 fløj en skrigende over Fjorden, og 28 November 

 1915, efter at det havde været Frost ned til -^10*^, fløj en om- 

 kring nede ved Stranden. 



At Storspoven hører til de Fugle, man kan fløjte til sig, ved 

 alle Jægere. I min Dagbog staar for 27 Juli 1915: »Igaar 

 hørtes en Storspove over Haven; ved at efterligne dens Skrig 

 fik jeg den til at standse, og den samt 2 andre fløj i nogen 

 Tid kredsende over Haven«, og for 18 August 1916: »For nogle 

 Dage siden fløj en lille Flok forbi, medens jeg sad i min Have; 

 jeg fløjtede dem til mig, saa de kom nær ind over mit Hus.« 



KOBBERSNÆPPE (Limosa lapponica). Det er sparsomt, 

 den ses, og altid kun paa Efteraarstrækket; oftest er der faa 

 sammen; en Gang har jeg set et større Antal, en Flok paa 20, 

 trækkende over. Svelmø er væsentlig det Sted, hvor jeg trælTer 

 den; her gik 9 September 1917 tre lidt ude i Vandet, ustandse- 

 lig søgende Føde i Sandbunden; det, de fangede, saa ud som 

 lange Orm, var rimeligvis Sandorm; de var forbausende lidt 

 sky , lod mig rolig komme dem paa 10 m Afstand og fløj saa 

 endda kun et lille Stykke. 



STOR KOBBERSNÆPPE (Limosa ægocephala). Kun 2 Gange 

 har jeg set den, begge Gange i Inddæmningen, begge Gange 

 ved Foraarstid. 21 April 1913 saa jeg den her sammen med en 

 Rødben, 16 April 1916 sammen med 4 Rødben og 1 Brushane. 



MUDDERKLIRE (Actitis hypolenca). Den er en regelmæssig 

 Gæst paa Trækket, kommer til bestemte Tider og opholder sig 

 paa bestemte Steder. Den horer til de Arter, der viser sig om- 

 kring 1 Maj, er set paa følgende Tider: 



1910. 29 April, en enkelt. 



1912. 12 Maj, 2 ved Aaen. 



1915. 30 April, 1 ved Aaen. 



1917. 1 Maj, 1 saas. 



